Rênas Jiyan - Wîkîpediya

# Rênas Jiyan

### Ji Wîkîpediya

Rênas Jiyan

Rênas Jiyan, helbestvanekî Kurd î nûjen e. Di heman demê de weşanger e û edîtorê Weşanxaneya Belkiyê ye. Mêrdînî ye lê li Amedê dijî. Niha di rojnameya Azadiya Welat de dinivîse.

## [biguherîne] Kurtejiyan

Di sala 1974an de çêbûye. Xwendina xwe li Qoserê kiriye û zanîngeh jî li Amedê xwendiye û di zanîngeha Dicleyê de beşê mamostetiyê xelas kiriye. Li Qoserê mamostetî kiriye, lê ji ber ku bi kurdî dinivîsand û hin kesên din fêrî nivîsandina kurdî dikir di sala 2002an de hate girtin û di Dadgeha ewlekariya dewletê ya Amedê de hate darizandin. Dadgehê ew serbest berda, lê wezareta perwerdehiyê ew sirgunî gundekî Orduyê (herêma Deryaya Reş) kir. Du salan li wira ma û bi dû re vegeriya Amedê.

Rênas Jiyan di helbesta kurdî de xwedîyê cîhekî giring e. Dîwana wî ya bi navê Janya di nava xwendevanan de pirr hate hezkirin ku hê di pirtûka yekem de ew weke pênûseke xurt da nasandin. Di dîwana Mexzena Xwînê de bi koleksiyonên helbestan xwestiye balê bikişîne ser rewşa kurdan ya sosyopsikolojik û bi hêmayên bîra helbestvên, dîmenên heyamekê saz bike ku ev jî bi mirov dide gotin ku bandora wî dê li ser nifşên nû xurt be.

## [biguherîne] Berhem

Janya (berg)

1. Janya (helbest), Ji Weşanên Doz
2. Mexzena Xwînê (helbest) ,Weşanên Belkî
3. Di Tuvaletê de (şano), Weşanên Belkî

Ji "http://ku.wikipedia.org../../../r/%C3%AA/n/R%C3%AAnas_Jiyan_59e1.html" hatiye standin.

Kategorîyan: Helbestvan | Mêr | Kurd

##### Views

- Gotar
- Guftûgo
- Revîzyona niha

##### Lêbigere